Акром гэтага, мы са школьнымі сябрамі заснавалі свой гурт “Кашлаты Вох” для рэалізацыі асабістых творчых амбіцыяў. Цікава, што “Кашлаты Вох” пачынаў як мідывал-фолк гурт. Насамрэч, мідывал – гэта такая нудоціна… Ну глядзі, па сутнасьці, ён ўяўляе сабой сучасную дыскатэчную музыку, з разнастайнымі аранжыроўкамі і па рэйву, каб качала, але разам з тым мідывал-гурты выкарыстоўваюць народныя інструменты і ў значнай ступені – элементы фолку. У аснове іх творчасьці ляжаць сярэднявечныя крыніцы музычнага матэрыялу кшталту Carmina Burana і падобных. Але, натуральна, кожны выканаўца шмат чаго дадумвае і па-свойму інтэрпрэтуе, перарабляе, бо дакладна нікому невядома, як насамрэч сярэднявечная музыка гучала.